钦定古今图书集成/明伦汇编/人事典/第109卷 > 《摄生要录》 > 《津唾》
## 钦定古今图书集成/明伦汇编/人事典/第109卷 > 《摄生要录》 > 《津唾》

《书》云：“唾者，溢为醴泉，聚流为华池府，散为津液，降为
甘露，溉脏润身，宣通百脉，化养万神，肢节毛发坚固。”
长春　人骨节中有涎，所以转动滑利，中风则涎上
潮，咽喉里响，以药压下，俾归骨节可也。若吐其涎，时
间快意，枯人手足，纵活，亦为废人。小儿惊风，亦不可
吐涎。